tartuNLP/wikipedia-smugri-20251201 huggingface dataset:
Göran Petersson

Göran Krister Petersson (s. 4. heinäkuuta 1942) on ruotsalainen lakimies ja urheilujohtaja. Hän on toiminut Kansainvälisen olympiakomitean ruotsalaisedustajana ja Kansainvälisen Purjehtijaliiton puheenjohtajana.
Elämäkerta.
Petersson suoritti juristin tutkinnon Lundin yliopistossa vuonna 1967 ja toimi lakimiehenä vuodesta 1977 lähtien. Hän työskentelee suuressa ruotsalaisessa lakitoimistossa Vingessä Göteborgissa.
Göran Petersson on kokenut kilpapurjehtija ja purjehdustuomari. Hän saavutti 505-luokassa useita mitaleja ja myöhemmin tuomarina mm. America’s Cupissa ja olympiapurjehduksissa tuomariston jäsenenä vuosien 1980, 1984 ja 1988 ja tuomariston puheenjohtajana 1992 ja 1996 kisoissa. Vuosien 2000 ja 2004 kesäkisoissa hän toimi olympiapurjehduksen teknisenä delegaattina. 2000-luvulla hän on toiminut urheilun kansainvälisissä järjestötehtävissä. Petersson on toiminut Ruotsin Purjehdusliitossa ja Kansainvälisen Purjehtijaliiton sääntökomiteassa 1970-luvun lopulta lähtien. Vuonna 1990 hänestä tuli Kansainvälisen Purjehtijaliiton sääntökomitean puheenjohtaja, vuonna 1994 kansainvälisen liiton varapuheenjohtaja ja vuonna 2004 hänet valittiin Kansainvälisen Purjehtijaliiton puheenjohtajaksi, missä tehtävässä hän toimi kahdeksan vuoden ajan vuoteen 2012. Tunnustuksena pitkäaikaisesta panoksesta kilpapurjehduksen hyväksi hänelle myönnettiin vuonna 2013 ISAF Beppe Croce-kunniapalkinto. 
Kansainvälinen olympiakomitea (KOK) on lisännyt lajiliittojen edustajia KOK:n jäsenistössä. Niinpä vuonna 2009 Göran Petersson valittiin Kansainvälisen olympiakomitean jäseneksi. Näin KOK:ssa oli peräti neljä ruotsalaista edustajaa eli Arne Ljungqvist ja Gunilla Lindberg henkilökohtaisella mandaatilla sekä Pernilla Wiberg urheilijoiden valitsemana edustajana. Petersson oli KOK:n vuoden 2016 kesäkisojen arviointikomiteassa. Peterssonin KOK-kausi päättyi vuonna 2012 hänen täytettyään 70 vuotta.
Dean Potter

 
Dean Potter (14. huhtikuuta 1972 Kansas – 16. toukokuuta 2015 Yosemiten kansallispuisto, Kalifornia) oli yhdysvaltalainen vuorikiipeilijä, nuorallakävelijä ja basehyppääjä. Hän oli erityisen tunnettu rohkeista rotkojen ja kanjoneiden ylityksistä, jotka hän usein teki ilman minkäänlaisia turvavälineitä. Potter rikkoi uransa aikana useita nopeusennätyksiä ja hän esimerkiksi kapusi vapaakiipeillen Yosemitenlaaksossa sekä Half Domen että El Capitanin huipulle vain yhdessä päivässä.
Vuonna 2011 Potter teki maailman pisimmän basehypyn. Hän hyppäsi liitopuvussaan 3 minuuttia 20 sekuntia kestäneen hypyn jonka aikana eteni 7,5 kilometriä.
Potter kuoli 16. toukokuuta 2015 Yosemiten kansallispuistossa sattuneessa basehyppyonnettomuudessa, jossa kuoli myös hänen hyvä ystävänsä Graham Hunt. Kaksikko hyppäsi liitopuvuissaan Taft Pointin näköalapaikalta, ja he epäonnistuivat yrityksessään laskeutua eräälle kallion tasanteelle. Miesten ruumiit paikannettiin seuraavan päivän aamuna helikopterin avulla. Kummankaan laskuvarjoja ei ollut käytetty, mikä viittaisi siihen, että molemmat kuolivat jo törmätessään kallion seinämään.
Mediateko

Mediateko Oy (virallinen nimi: MT Mediateko Oy) on suomalainen ulkomainosyhtiö. Sen perusti syksyllä 2008 Teemu Kontkanen ostaessaan Ykkösmedia Oy:ltä golfkeskuksissa ja pysäköintitaloissa sijaitsevien mainospaikkojen välitysliiketoiminnan.
Mediateko Oy osti Clear Channel Oy:ltä hiihtokeskusmainonnan syksyllä 2012. Tehdyn kaupan myötä yrityksen liikevaihto lähti vahvaan kasvuun. 
Mediateko valittiin keväällä 2015 Kasvu Open -kilpailussa Pohjois-Savon finaaliin ja samana keväänä Mediateko oli Keski- ja Itä-Suomen kolmenkymmenen kovimman kasvajan listalla sijalla 11.
Mediateko Oy on ainut yritys Suomessa, joka myy laajamittaisesti vapaa-ajan mainontaa, mm. kaikissa suurimmissa hiihtokeskuksissa, golfkeskuksissa sekä liikuntakeskuksissa. Lisäksi Mediateon mediapaikkoja löytyy Suomen suurimmista kaupungeista, mm. Kuopiosta, Jyväskylästä, Tampereelta sekä Helsingistä. Vuonna 2016 se investoi Q-Park Stockmann pysäköintitaloihin digitaaliset mainospinnat ja yksistään Kuopiossa digitaalisia mainospintoja on jo yhteensä 8 kappaletta. 
Digitaalisuuteen panostaminen jatkuu edelleen ja uusimpana investointina ovat Kuopion keskeisimmillä sisääntuloväylillä sijaitsevat digitaaliset tienvarsitaulut. Lisäksi syksyllä 2016 Mediateko Oy osti SPIFFI Oy:n digitaalisen infonäyttö-verkoston, johon sisältyi useita kymmeniä golfkenttiä ympäri Suomen. 
Mediateon toimistot sijaitsevat Kuopiossa ja Helsingissä.
Mediateko on Suomen Ulkomainosliiton jäsenyritys ja yrittäjä toimitusjohtaja Teemu Kontkanen on jäsenenä liiton hallituksessa..
Sankhuwasabhan piirikunta

Sankhuwasabhan piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeen pohjoisosassa. Piirikuntaa rajaa pohjoisessa Kiinan Tiibetin autonominen alue. Idässä naapurina on Taplejungin, etelässä Terhathumin, Dhankutan ja Bhojpurin sekä lännessä Solukhumbun piirikunta. 
Sankhuwasabhan piirikunnassa asui vuonna 2011 yhteensä 158 742 henkeä (159 203 as. vuonna 2001). Piirikunnan pinta-ala on 3 480 neliökilometriä ja väestötiheys 46 as./km2 (2011). Hallinnollinen keskus on Khandbari (26 301 as., 2011), joka sijaitsee linnuntietä runsas 190 kilometriä Kathmandusta itään. Vuonna 2014 piirikuntaan perustettuja kaupunkeja ovat Chainpur ja Madi.
Luonnonmaantieteellisesti piirikunta ryhmitellään yleensä Nepalin Itäiseen vuoristovyöhykkeeseen. Tarkemmassa jaottelussa piirikunnasta 0,3 % sisällytetään alempaan trooppiseen, 10,0 % ylempään trooppiseen, 24,8 % subtrooppiseen, 23,3 % lauhkeaan, 12,8 % subalpiiniseen ja 8,4 % alpiiniseen kasvillisuusvyöhykkeeseen sekä 20,4 % ylempään vuoristovyöhykkeeseen (nival zone). Piirikunnan pohjoisrajalla on Makalu, yksi maailman korkeimmista vuorista.
Arpia

Arpia on suomalainen vuonna 2010 Keravalla perustettu rock-yhtye.
Yhtyeen kappaleiden sävellyksestä ja sanoituksesta vastaa laulaja-kitaristi Jari Lappalainen, mutta koko yhtye osallistuu kappaleiden muokkaamiseen.
Arpia julkaisi ensin kaksi omakustanneäänitettä. Alkukesästä 2012 kolmannella demolla bändi solmi levytyssopimuksen Delirium Music Worksin kanssa. "Ensirakkaus"-levy julkaistiin maaliskuussa 2013 yhteistyössä Delirium Music Worksin ja Sony Musicin kanssa. Levyn äänitti, miksasi ja masteroi Juha Wahlsten Wallstone studiolla 25. syyskuuta 2015. Yhtye julkaisi Atte Blomin ja Aino Roivaisen perustaman Ainoa Productionin kautta kakkoslevyn nimeltään "Rumia Sanoja".
Levyn äänityksestä vastasi Aki Räty Ravencave-studiolla. Levyn miksasi Finnvoxilla Risto Hemmi.
"Rumia sanoja" -levyn julkaisun jälkeen yhteistyö Ainoa Productionin kanssa päättyi ja Arpia julkaisi omakustanteena kaksi singleä 
ja EP:n "Hyvä tästä tulee". Kolmas julkaistu levy, "Tuhat tuntii terapiaa", jäi alkuperäiskitaristi Jäke Järvenpään viimeiseksi hänen siirryttyä muihin mielenkiinnon aiheisiin. 23. huhtikuuta 2021 julkaistiin EP "Ruma Maailma", jossa oli mukana uusi kitaristi Tuomas Hytönen.
Syyskuussa 2021 yhtye ilmoitti jäävänsä toistaiseksi tauolle.
Hindunationalismi

Hindunationalismi on pääasiassa Intiassa vaikuttava yhteiskunnallinen ja poliittinen ajattelutapa, joka perustuu hindulaisuuden henkisiin ja kulttuurisiin perinteisiin. Ajatussuunta tuli ajankohtaiseksi, kun Intiassa heräsi pyrkimys itsenäiseen valtioon ja siirtomaavallan kyseenalaistamiseen.
Hindunationalismi Intiassa.
Hindunationalismin päävihollinen on itsenäistymisen jälkeen ollut islam. Hindujen ja muslimien ristiriidat johtivat muslimivaltio Pakistanin perustamiseen vuonna 1947. Ristiriidat kärjistyivät uudelleen vuonna 1992 kun hindumellakoijat hävittivät 1500-luvulla rakennetun Babri -moskeijan. Mellakoissa kuoli 2000 ihmistä. Moskeijan paikalla avattiin valtava hindutemppeli vuonna 2024. 
Intian politiikassa hindunationalismia edustaa keskustaoikeistolainen valtapuolue Intian kansanpuolue (BJP), ja maan pääministeri on kesäkuusta 2014 ollut BJP:n autoritaarinen äärihindu Narendra Modi. Intian vähemmistöryhmät, kuten muslimit ja kristityt suhtautuvat puolueeseen epäluuloisesti, sillä sen taustavoimissa on ääriajattelua edustavia ryhmiä. Hindunationalistien pyrkimyksenä on islamin aseman heikentäminen. Taustalla on Intian historian vaiheet, jolloin aluetta hallitsivat muslimidynastiat. Nykyisin väestöstä on muslimeja 14 prosenttia, 180 miljoonaa.
Hindunationalismi muualla.
Myös Nepalissa esiintyy hindunationalistista liikehdintää vaikkakin vähemmän kuin Intiassa. Nepal oli pitkään maailman ainoa valtio, jossa hindulaisuus oli virallinen valtionuskonto, kunnes tämä asema lakkautettiin 2000-luvun ensimmäisellä vuosikymmenellä. Paikallisten hindunationalististen puolueiden vaikutusvalta maan parlamentissa on erittäin vähäistä vuonna 2019. 
Yhdysvalloissa hindunationalismin juuret ylettävät 1970-luvulle jolloin Vishva Hindu Parishad -järjestö aloitti toiminnan maassa. Amerikanintialaisten yhteisöjen keskuudessa vaikuttaa Rashtriya Swayamsevak Sangh -järjestön ulkomaanosasto, joka on maailman kolmanneksi suurin Intian ja Nepalin vastaavien jälkeen.
Sisältöjä.
Hindunationalismin eräänä piirteenä on ollut modernien tieteellisten keksintöjen lukeminen muinaisten intialaisten ansioksi. Pääministerinä Modi on ylistänyt muinaisen lääketieteen saavutuksia: Intiassa tunnettiin jo tuhansia vuosia sitten plastiikkakirurgia, sillä Ganesha-jumalalla on elefantin pää ja ihmisen ruumis. Lopputulos ei voinut syntyä ilman kehittynyttä plastiikkakirurgiaa. Modi myös katsoo, että Rama-jumala oli ensimmäinen, joka lensi lentokoneella. Hindunationalistien näkemykset muistuttavat islamilaista ijaz-kirjallisuutta, jossa moderneja keksintöjä löydetään Koraanista.
HMS Bris

HMS Bris (runkonumero vuodesta 1921 alkaen V31) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.
Valmistus.
Alus tilattiin Karlskronan laivastontelakalta. Alus laskettiin vesille 5. toukokuuta 1900 ja liitettiin laivastoon 31. heinäkuuta.
Palvelus.
Alus luokiteltiin 1921 yhteysveneeksi runkonumerolla V31, jolloin sen torpedoaseistus korvattiin miinanraivauskalustolla. Alus poistettiin palveluksesta 1. heinäkuuta 1937, minkä jälkeen se upotettiin maalilaivana.
HMS Vind

HMS Vind (runkonumero vuodesta 1921 alkaen V32) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.
Valmistus.
Alus tilattiin Karlskronan laivastontelakalta. Alus laskettiin vesille 16. toukokuuta 1900 ja liitettiin laivastoon 31. heinäkuuta.
Palvelus.
Alus luokiteltiin 1921 yhteysveneeksi runkonumerolla V32, jolloin sen torpedoaseistus korvattiin miinanraivauskalustolla. Alus poistettiin palveluksesta 1. heinäkuuta 1937.
HMS Virgo (1902)

HMS Virgo (runkonumero vuodesta 1921 alkaen V33) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.
Valmistus.
Alus tilattiin Karlskronan laivastontelakalta. Alus laskettiin vesille 9. syyskuuta 1902 ja liitettiin laivastoon 4. lokakuuta.
Palvelus.
Alus luokiteltiin 1921 yhteysveneeksi runkonumerolla V33, jolloin sen torpedoaseistus korvattiin miinanraivauskalustolla. Alus poistettiin palveluksesta 30. joulukuuta 1941.
HMS Mira

HMS Mira (runkonumero vuodesta 1921 alkaen V34) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.
Valmistus.
Alus tilattiin Karlskronan laivastontelakalta. Alus laskettiin vesille 26. huhtikuuta 1902 ja liitettiin laivastoon 26. marraskuuta.
Palvelus.
Alus luokiteltiin 1921 yhteysveneeksi runkonumerolla V34, jolloin sen torpedoaseistus korvattiin miinanraivauskalustolla. Vuodesta 1935 alkaen alus oli tullilaitoksen johtoaluksena, mistä huolimatta sen kumpikin tykki säilytettiin. Toisen maailmansodan alkaessa alus palautettiin laivastolle, joka poisti sen palveluksesta jo 17. joulukuuta 1943.
HMS Gondul (1894)

HMS Gondul (runkonumerot 9 ja V21) oli Ruotsin laivaston vuonna 1894 vesillelaskettu Gondul-luokan torpedovene, joka luokiteltiin myöhemmin yhteysalukseksi.
Valmistus.
Alus tilattiin Karlskronan laivastontelakalta. Alus laskettiin vesille 17. toukokuuta 1894 ja liitettiin laivastoon 11. elokuuta.
Palvelus.
Alus luokiteltiin 1918 yhteysalukseksi runkonumerolla V21, jolloin sille asennettiin miinanraivauskalusto. Lisäksi alusten torpedoputket poistettiin ja 25 millimetrin konekiväärit korvattiin yhdellä 37 millimetrin kanuunalla M/98B. Alus makasi ankkurissa vuodesta 1922 alkaen ja poistettiin palveluksesta 25. kesäkuuta 1926. Alus romutettiin ennen vuotta 1930.
HMS Gudur (1894)

HMS Gudur (runkonumerot 11, 10 ja V22) oli Ruotsin laivaston vuonna 1894 vesillelaskettu Gondul-luokan torpedovene, joka luokiteltiin myöhemmin yhteysalukseksi.
Valmistus.
Alus tilattiin Karlskronan laivastontelakalta. Alus laskettiin vesille 17. toukokuuta 1894 ja se liitettiin laivastoon 11. elokuuta.
Palvelus.
Vuoden 1905 unionikriisin jälkeen aluksen numerointi muuttui "Minbåt N:o 11":stä tuli "Minbåt N:o 10". Alus luokiteltiin 1918 yhteysalukseksi runkonumerolla V22, jolloin sille asennettiin miinanraivauskalusto. Lisäksi alusten torpedoputket poistettiin ja 25 millimetrin konekiväärit korvattiin yhdellä 37 millimetrin kanuunalla M/98B. Alus makasi ankkurissa vuodesta 1922 alkaen ja se poistettiin palveluksesta 25. kesäkuuta 1926. Alus romutettiin ennen vuotta 1930.
Andrican konjektuuri

Lukuteoriassa Andrican konjektuuri (nimetty Dorin Andrican mukaan) on konjektuuri alkulukujen jakautumisesta. Konjektuuri sanoo että epäyhtälö
formula_1
pätee kaikille formula_2, missä formula_3 on "n":s alkuluku.
Karl Ferdinand Becker

Karl Ferdinand Becker (14. huhtikuuta 1775 Lieser – 4. syyskuuta 1849 Offenbach am Main) oli saksalainen kielitieteilijä.
Becker kirjoitti kirjan "Deutsche Sprachlehre" (kaksi osaa 1827–1829), laajennettuna nimellä "Ausführliche deutsche Grammatik" (kolme osaa, 1836–1839, 2. painos 1870). Kun tutkimus oli siihen asti lähtenyt Johann Christoph Adelungin määrittelemien suuntaviivojen mukaan, otti Becker tutkimuksissaan käyttöön loogisemman näkökulman, ja hänellä oli 1840- ja 1850-luvulla suuri vaikutus kielentutkimukseen.
Beckerillä oli vaikutusta myös suomalaisiin tutkijoihin, ja hän käsitteli teoksissaan myös suomen kieltä.
Eeva Joenpellon kirjailijakoti

Eeva Joenpellon kirjailijakoti on Sammatissa sijaitseva, kirjailija Eeva Joenpellon 1970-luvulla rakennuttama talo, jonka hän testamenttasi lle kirjailijoiden käyttöön. Talossa on asunut kirjailijoita vuodesta 2005. Asumiskauden pituus on noin kolme vuotta. Kesäajat talo on Joenpellon perikunnan käytössä.
Asukkaat.
Talossa ovat asuneet seuraavat kirjailijat:
Nitarsoni

Nitarsoni (C6H6AsNO5) on arsonihappoihin kuuluva orgaaninen yhdiste. Yhdistettä käytetään lääketieteessä erityisesti alkueläinten siipikarjalle aiheuttamien infektioiden ehkäisyyn ja hoitoon.
Ominaisuudet.
Nitarsoni on huoneenlämpötilassa vaaleankeltaista kiteistä ainetta. Yhdiste liukenee niukasti kylmään veteen, metanoliin tai etanoliin, mutta runsaammin kuumiin liuottimiin. Rauta(II)yhdisteet pelkistävät nitarsonin arsaniilihapoksi
Valmistus ja käyttö.
Nitarsonia syntetisoidaan p-nitroaniliinin diatsoniumsuolan ja natriumarsenaatin välisellä reaktiolla tai samasta diatsoniumsuolasta ja natriumarseniitista kupari(I)kloridin ja natriumhydroksidin läsnä ollessa. Näin muodostuu nitarsonin natriumsuolaa, josta nitarsoni vapautetaan vetykloridin avulla.
Nitarsonia käytetään erityisesti Yhdysvalloissa siipikarjan, kuten kalkkunoiden alkueläintautien hoitamiseen ja ehkäisyyn sekä siipikarjan kasvun tehostamiseen. Yhdistettä käytetään "Cochlosoma anatis" -alkueläimen (tehokkuudesta ei täyttä varmuutta) ja kalkkunoille usein tappavan mustapäätaudin (histomoniaasi) aiheuttavan "Histomonas meleagridis" -alkueläimen tappamiseen. Roksarsonin, karbarsonin ja arsaniilihapon vuonna 2014 tulleen käyttökiellon jälkeen nitarsoni on ollut Yhdysvalloissa ainoa kalkkunoiden mustapäätaudin hoitoon ja ehkäisyyn hyväksytty aine. FDA on antanut määräyksen, jonka mukaan nitarsonin lisääminen eläinten rehuihin ja käyttö eläinlääketieteessä on kiellettyä vuoden 2015 jälkeen.
Gerhard Heiberg

Jens Gerhard Heiberg (s. 20. huhtikuuta 1939 Oslo) on norjalainen liikemies ja urheilujohtaja. Hän on toiminut mm. Lillhammerin olympialaisten järjestelytoimikunnan puheenjohtajana ja Kansainvälisen olympiakomitean norjalaisedustajana.
Gerhard Heiberg oli nuoruudessaan aktiivi urheilija lajeinaan yleisurheilu, jalkapallo ja tennis. Hän suoritti vuonna 1963 Kööpenhaminan kauppakorkeakoulussa MBA-tutkinnon pääaineenaan liiketaloustiede. Seuraavana vuonna 1964 hän jatkoi opintojaan San Josén yliopistossa, Kaliforniassa. 
Työuransa Heiberg aloitti Norsk Hydrossa, jossa hän työskenteli vuosina 1965-1966. Sen jälkeen hän on työskennellyt 
kemianalan norjalaisyrityksen Borregaardin Pariisin toimistossa vuosina 1966-1972 ja Norcem-konsernissa hallinnollisena johtajana vuosina 1972-1987 ja yrityksen fuusioiduttua Aker Norcemiksi konsernijohtajana vuosina 1987-1989 ja Aker A/S:n hallituksen puheenjohtajana vuosina 1989-1996. Lisäksi hän on ollut suurimman norjalaispankin Den norske Bank ASA hallituksen puheenjohtajana vuosina 1995-2000.
Urheilun järjestötehtävät hän aloitti toimimalla Lillehamerin vuoden 1994 talviolympialaisten järjestelytoimikunnan puheenjohtajana vuosina 1989-1994. Helbergistä tuli vuonna 1994 myös Norjan olympiakomitean jäsen. Lisäksi hänet valittiin Kansainvälisen olympiakomitean (KOK) norjalaisjäseneksi vuonna 1994 ja vuonna 2001 hänestä tuli KOK:n toimeenpanevan komitean jäsen eli hänestä tuli 2000-luvun alussa eräs maailman johtavista urheilujohtajista. Tässä tehtävässä hän oli kahdeksan vuotta eli vuoteen 2011 asti. KOK:n markkinointikomitean puheenjohtajana hän toiminut vuosina 2001-2014. Talviolympialaisten järjestäjäehdokkaiden arviointikomiteassa hän ollut valittaessa vuosien 2010 ja 2014 järjestäjää; jälkimmäistä järjestäjää valittaessa komitean puheenjohtajana. Koordinointikomiteassa hän toiminut vuoden 1998, 2002 ja 2006 talvikisoja järjestettäessä.
Urheilupoliittisesti suurimman takaiskun Heiberg koki Oslon ja norjalaisten vetäytyessä vuoden 2022 talviolympialaisten hakukierrokselta., 
Heibergin toiminta afrikkalaisvaltio Togon konsulina joutui vuosituhannen vaihteessa hankalaan valoon hänen ja ystävien matkustaessa sinne. Norjalaislehdistö suhtautui Heibergi rooliin ja toimintaan tilanteessa hyvin kriittisesti.
Liechtenstein SN-2

Liechtenstein SN-2 oli Telefunkenin valmistama lentokonetutka, jota käytettiin toisen maailmansodan aikana saksalaisissa lentokoneissa. Tutkaa asennettiin lähinnä kaksimoottorisiin yöhävittäjiin. Tutkatyyppi SN-2 tuli FuG202:na ensin käyttöön elokuussa vuonna 1941. Myöhemmin opittiin tekemään kevyempiä ja tehokkaampia järjestelmiä kuten FuG212 ja FuG220.
Ivar Vind

Ivar Emil Vind-Röj (5. tammikuuta 1921 Everdrup, Tanska – 11. helmikuuta 1977 Davinde, Tanska) oli tanskalainen yleisurheilija, urheilujohtaja ja sukujuuriltaan vanhaa tanskalaista Vindin aatelissukua.
Elämäkerta.
Ivar Vind oli Tanskan hovin kamariherra Ove Vindin poika. Hän valmistui ylioppilaaksi 1941 ja Tanskan henkikaartin luutnantti vuonna 1945. Vind avioitui vuonna 1951 Tanskan kuningashuonesukuun kuuluvan kreivitär Alexandra av Rosenborgin kanssa. Asuinpaikkana heillä oli Odensen lähellä sijaitseva Sanderumgård vuosina 1950-1974. Siellä Vind suurmaanomistajana keskittyi maatalouden tehokkaisiin viljelymenetelmiin.
Ivar Vind oli nuoruudessaan sodan jälkeen tunnettu tanskalaisyleisurheilija. Hän oli neljä kertaa Tanskan mestari korkeushypyssä vuosina 1943, 1945, 1946 ja 1947. Paras kansainvälinen sijoitus oli vuoden 1946 Oslon EM-kisojen korkeushypyn yhdeksäs sija tuloksella 1,90 cm. Vuonna 1947 Vind opiskeli Englannissa Cambridgen yliopistossa. Hän osallistui samana vuonna Ylioppilaiden maailmankisoihin Pariisissa ja voitti siellä korkeushypyn. Hänen Tanskan korkeushyppyennätyksensä on vuodelta 1947 tuloksella 1,95 cm. Ennätys rikottiin vasta vuonna 1962.
Uransa jälkeen hänet valittiin Kansainvälisen olympiakomitean (KOK) tanskalaisjäseneksi vuosiksi 1958-1977. Prinssi Axelin KOK-kauden jälkeen Vind oli merkittävin tanskalainen urheilujohtaja. Ivar Vindin puoliso kreivitär Alexandra av Rosenborg oli prinssi Axelin veljen Erik av Rosenborgin tytär. Vind toimi KOK:ssa sen ydinorganisaation eli toimeenpanevan komitean jäsenenä vuosina 1963-1967. Hän oli innokas urheilun amatööriaatteen ja olympia-aatteen kannattaja. Niinpä hänestä tuli vuonna 1967 perustetun KOK:n Kulttuuti- ja olympia-aatteen koulutuskomitean ensimmäinen puheenjohtaja. Häntä pidettiin 1960-luvulla jopa mahdollisena seuraajaehdokkaana silloiselle KOK:n puheenjohtajalle Avery Brundagelle. Hän oli Tanskan olympiakomitean puheenjohtaja vuosina 1973-1977.
Manangin piirikunta

Manangin piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Gandakin vyöhykkeellä. Pohjoisessa piirikunta rajautuu Kiinan Tiibetin autonomiseen alueeseen. Idässä naapurina on Gorkhan ja etelässä Lamjungin ja Kaskin sekä lännessä Myagdin ja Mustangin piirikuntaan. 
Manangin piirikunnassa asui vuonna 2011 yhteensä 6 538 ihmistä (9 587 as. vuonna 2001). Piirikunnan pinta-ala on 2 246 neliökilometriä ja väestötiheys 2,9 as./km2, joka kertoo piirikunnan olevan Nepalin harvaanasutuin. Hallinnollinen keskus on pieni Chamen kylä (1 129 as., 2011).
Luonnonmaantieteellisesti piirikunta ryhmitellään yleensä Nepalin Läntiseen vuoristovyöhykkeeseen. Tarkemmassa jaottelussa piirikunnasta 0,3 % voidaan sisällyttää subtrooppiseen, 3,7 % lauhkeaan, 14,6 % subalpiiniseen, 13,9 % alpiiniseen ja 42,1 % Trans-Himalajan kasvillisuusvyöhykkeeseen sekä 25,4 % ylempään vuoristovyöhykkeeseen (nival zone) kuuluvaksi.
Piirikunnassa tai sen rajoilla on useita Himalajan yli 7 000 metriin kohoavaa vuorta, joista mainittakoon esimerkiksi Manaslu ja Annapurna. Näihin liittyvät Manaslun ja Annapurnan suojelualueet.
Taplejungin piirikunta

Taplejungin piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Mechin vyöhykkeen pohjoisosassa. Piirikuntaa rajaa pohjoisessa nykyisin Kiinaan lukeutuva Tiibetin autonominen alue ja idässä Intian Sikkimin osavaltio. Naapuripiirikuntia ovat etelässä Panchtharin ja lännessä Sankhuwasabhan piirikunta. 
Taplejungin piirikunnassa asui vuonna 2011 yhteensä 127 461 ihmistä (134 698 as. vuonna 2001). Piirikunnan pinta-ala on 3 646 neliökilometriä ja väestötiheys 35 as./km2. Vuoden 2011 väestönlaskennan aikaan hallinnollinen keskus oli Phunglingin kyläkehityskomitea (14 974 as., 2011), josta muodostettiin toukokuussa 2014 piirikunnan ensimmäinen kaupunki Taplejung. Se sijaitsee linnuntietä 236 kilometriä Kathmandusta itään.
Luonnonmaantieteellisesti piirikunta ryhmitellään yleensä Nepalin Itäiseen vuoristovyöhykkeeseen. Tarkemmassa jaottelussa piirikunnasta 2,4 % sisällytetään ylempään trooppiseen, 14,8 % subtrooppiseen, 19,5 % lauhkeaan, 16,8 % subalpiiniseen ja 38,8 % alpiiniseen kasvillisuusvyöhykkeeseen sekä 7,7 % ylempään vuoristovyöhykkeeseen (nival zone).
Aleksandrovin lause

Matematiikassa Aleksandrovin lause, nimetty Aleksandr Danilovitš Aleksandrovin mukaan, sanoo että jos "U" on R"n":n avoin osajoukko ja  "f" : "U" → R"m"  on konveksi funktio, tällöin "f":llä on toinen derivaatta lähes kaikkialla.
Tulos liittyy läheisesti Rademacherin lauseeseen.
Jake Hughes

Jake Hughes (s. 30. toukokuuta 1994 Birmingham) on brittiläinen moottoriurheilija.
Ura.
Hughes aloitti uransa Karting-luokissa sijoittuen vuonna 2012 Kartmasters British Grand Prix - Formula KGP -luokan kolmanneksi. Samana vuonna hän aloitti kilpauransa ajaen kaksi kilpailua Formula Renault BARC -sarjassa. Vuonna 2013 Hughes kilpaili BRDC Formula 4 -sarjassa ja voitti sarjan mestaruuden saavuttaen neljä voittoa, neljä paalupaikkaa ja kymmenen palkintosijaa. Vuonna 2014 Hughes ajoi Formula Renault NEC -sarjassa sijoittuen sarjan kahdeksanneksi. Samana vuonna hän kilpaili muutamia kilpailuja Eurocup Formula Renault ja Formula Renault Alps -sarjoissa. Vuonna 2015 Hughes kilpaili täyden kauden Eurocup -sarjassa suomalaisen Koiranen GP -tallin kuljettajana. Hän saavutti kauden aikana yhden voiton ja yhden paalupaikan sijoittuen sarjan kuudenneksi. Vuonna 2016 Hughes kilpaili GP3-sarjassa DAMS-tallissa.
Pedro Roque

Pedro Roque Favier (13. maaliskuuta 1968 Holguín – 24. toukokuuta 2015 Havanna) oli kuubalainen kreikkalais-roomalaisen tyylin painija, maailmanmestari ja Pan-Amerikan kisojen kultamitalisti.
Pääasiassa 52 kilogramman painoluokassa kilpaillut Roque voitti maailmanmestaruuden Clermont-Ferrandista 1987. Hän saavutti sarjavoittoja myös muun muassa Pan-Amerikan mestaruuskilpailuissa, maailmancupissa ja juniorien maailmanmestaruuskilpailuissa.
Roque kuoli 24. toukokuuta 2015 Havannassa 47 vuoden iässä hengitysongelmiin.
HMS Munin (1886)

HMS Munin (runkonumerot 3 ja V17) oli Ruotsin laivaston vuonna 1886 vesillelaskettu Munin-luokan torpedovene, joka luokiteltiin myöhemmin yhteysalukseksi.
Valmistus.
Alus tilattiin Bergsunds Mekaniska Verkstads AB:lta. Alus laskettiin vesille 1886 ja liitettiin laivastoon 12. heinäkuuta 1887, jolloin se sai numeroksee "Minbåt N:o 3".
Palvelus.
Alus luokiteltiin vuonna 1906 2. luokan torpedoveneeksi ja edelleen yhteysalukseksi vuonna 1916 runkonumerolla "V17". Se poistettiin palveluksesta 12. lokakuuta 1923 ja upotettiin maalilaivana vuonna 1926. Hylky nostettiin ja myytiin romutettavaksi vuonna 1941.
HMS Freke (1886)

HMS Freke (runkonumerot 5, 2 ja V16) oli Ruotsin laivaston vuonna 1886 vesillelaskettu Munin-luokan torpedovene, joka luokiteltiin myöhemmin yhteysalukseksi.
Valmistus.
Alus tilattiin Bergsunds Mekaniska Verkstads AB:lta. Alus laskettiin vesille vuonna 1886 ja se liitettiin laivastoon vuonna 1887, jolloin se sai numeroksee "Minbåt N:o 5".
Palvelus.
Alus luokiteltiin vuonna 1906 2. luokan torpedoveneeksi "N:o 2" ja edelleen yhteysalukseksi vuonna 1915 runkonumerolla "V16". Se poistettiin palveluksesta 12. lokakuuta 1923.
HMS Gere (1887)

HMS Gere (runkonumerot 7, 4 ja V18) oli Ruotsin laivaston vuonna 1887 vesillelaskettu Munin-luokan torpedovene, joka luokiteltiin myöhemmin yhteysalukseksi.
Valmistus.
Alus tilattiin Bergsunds Mekaniska Verkstads AB:lta. Alus laskettiin vesille vuonna 1887 ja liitettiin laivastoon vielä samana vuonna, jolloin se sai numeroksee "Minbåt N:o 7".
Palvelus.
Alus luokiteltiin vuonna 1906 2. luokan torpedoveneeksi "N:o 4" ja edelleen yhteysalukseksi vuonna 1915 runkonumerolla V18. Se poistettiin palveluksesta 12. lokakuuta 1923.
HMS Rolf

HMS Rolf (runkonumerot 61, B6 ja V6) oli Ruotsin laivaston vuonna 1880 vesillelaskettu torpedovene, joka luokiteltiin myöhemmin ensin vartioveneeksi ja sitten yhteysalukseksi.
Valmistus.
Alus tilattiin Karlskronan laivastontelakalta. Alus laskettiin vesille vuonna 1880 ja se liitettiin laivastoon lokakuussa 1882.
Palvelus.
Alus kastettiin vuonna 1887 "HMS Blinkiksi" runkonumerolla 61. Alus muutettiin vartioveneeksi vuonna 1903 runkonumerolla "B6". Tällöin aluksen torpedoputket poistettiin ja sen tykkiaseistukseen lisättiin 37 mm M/98B -pikatykki. Aluksen miehistöntarve oli muutostöiden jälkeen kasvanut kolmeentoista. Vuonna 1910 alus luokiteltiin yhteysalukseksi runkonumerolla V6. Se palveli lauttana sukellusveneviirikössä ennen palveluksesta poistoaan 21. maaliskuuta 1919. Alus romutettiin vuonna 1921.
Rasmus Larsen

Rasmus Glarbjerg Larsen (25. marraskuuta 1994 Rudersdal – 13. toukokuuta 2015 Belgia) oli tanskalainen koripalloilija.
Larsen kuului Tanskan ja Euroopan suurimpiin koripallolupauksiin: muun muassa ACB-debyytissään hän teki 15 pistettä.
Larsen löytyi kuolleena kotoaan Belgiassa 13. toukokuuta 2015. Hän ei ollut ilmaantunut seuransa pelimatkalle, minkä vuoksi häntä oli alettu etsiä. Oletettavasti nukkuessaan kuollut Larsen oli kuollessaan vasta 20-vuotias.
HMS Seid

HMS Seid (runkonumerot 63, B7 ja V7) oli Ruotsin laivaston vuonna 1882 vesillelaskettu torpedovene, joka luokiteltiin myöhemmin ensin vartioveneeksi ja sitten yhteysalukseksi.
Valmistus.
Alus tilattiin Chiswickistä John I. Thornycroft and Companyn Church Wharfilta. Alus laskettiin vesille 22. marraskuuta 1882 ja se liitettiin laivastoon kuukautta myöhemmin 22. joulukuuta .
Palvelus.
Vuonna 1887 alus nimettiin "Minbåt N:o 63":ksi ja samalla se sai nimen "Blixt". Alus muutettiin vartioveneeksi vuosina 1907-1909 runkonumerolla "B7". Tällöin aluksen torpedoputket poistettiin ja sen tykkiaseistukseksi jäi 37 mm M/98B -pikatykki. Vuonna 1910 alus luokiteltiin yhteysalukseksi runkonumerolla "V6". Se luovutettiin rannikkotykistölle vuonna 1919 ja se liitettiin osaksi Vaxholmin linnaketta. Alus poistettiin palveluksesta 18. kesäkuuta 1926.
HMS Spring

HMS Spring oli Ruotsin laivaston vuonna 1874 vesillelaskettu torpedovene.
Valmistus.
Alus tilattiin Chiswickistä John I. Thornycroft and Companyn Church Wharfilta ja se laskettiin vesille vuonna 1874. Alus liitettiin laivastoon vielä samana vuonna. Alus kuljetettiin "SS Atlantan" kansilastina Ruotsiin ja se laskettiin vesille Skeppsbronilla Tukholmassa. Alus oli lähes suora kopio maailman ensimmäisestä torpedoveneestä Norjan laivaston "KNM Rapista". Aluksen peräsin oli potkurin etupuolella, mikä heikensi sen ohjattavuutta.
Palvelus.
Aluksen peräsin siirrettiin potkurin taakse vuonna 1879. Vuonna 1878 alus sai nimen "Minbåt N:o 1" ja edelleen vuonna 1887 "HMS Glimt", jolloin se luokiteltiin 3. luokan miinaveneeksi N:o 101. Alus poistettiin palveluksesta 17. helmikuuta 1893.
Seksuaalisen syrjinnän asiamies

Seksuaalisen syrjinnän asiamies () oli aiemmin Ruotsissa valtiollinen hallintoviranomainen, joka aloitti toimintansa 1. toukokuuta 1999. 
Asiamiehen tehtävänä oli homofobian ja sukupuoliseen suuntautumiseen kohdistuvan syrjinnän vastustaminen. Syrjinnällä tarkoitettiin epäoikeudenmukaista tai loukkaavaa menettelyä homo-, bi- tai heteroseksuaalisuutta kohtaan. Viranomaisen tehtävät siirrettiin 1. tammikuuta 2009 syrjintäasiamiehelle.
Seksuaalisyrjintäasiamiehen toimiston ensimmäinen ja ainoa johtaja oli Hans Ytterberg.
HTML-värit

HTML-värit ovat värejä, joita käytetään internet-sivuilla, sekä kyseisten värien kuvailemiseen ja luokitteluun käytettyjä keinoja. HTML:ssä värejä voi merkata valmiiksi nimetyillä väreillä, joita on kaiken kaikkiaan yhteensä 140 kappaletta. Värejä voi myös antaa RGB, HEX, HSL, RGBA sekä HSLA muodossa. Näistä RGB ja HEX värejä tuetaan ainakin kaikilla selaimilla. Väreillä voi värjätä muun muassa HTML elementtien taustoja, reunoja ja tekstiä. Verkkosivut käyttävät HTML värejä hyödykseen, sillä tiettyjen värien on todettu saavan aikaan tiettyjä tuntemuksia.
Värien HEX-koodit.
Useasti HTML:ssä värit kirjoitetaan HEX koodien muodossa. HTML värien HEX koodit muodostuvat 6 merkkisestä RGB yhdistelmästä, jonka eteen tulee koodissa lisätä risuaita merkki. Näistä kaikki ovat näkyviä 24-bittisellä näytöllä. Sillä ei ole väliä värin muodostumisen suhteen kirjoittaako yhdistelmän kirjaimet isolla tai pienellä. Mahdollisia värikoodeja on yhteensä 16777216 kappaletta. Värit tulee lisätä joko elementin style attribuuttiin tai erilliseen tiedostoon, josta ne voi ladata import käskyllä. HEX koodeja voi tulla vastaan myös HTML:än ulkopuolella, esimerkiksi joissakin kuvanmuokkaus ohjelmissa niillä voi olla käyttöä väreihin viitatessa.
HTML-värien nimet.
HTML 4.01 -määritelmä nimeää 16 väriä, jotka ovat seuraavat:
Nämä 16 luokitellaan "16 perusväriksi, jotka löytyvät Windows VGA-paletista."
Ahvenlampi (Paatene)

Ahvenlampi (; ) on taajama Karjalan tasavallan Karhumäen piirin Paatenen kunnassa Venäjällä. Se sijaitsee samannimisen lammen rannalla 21 kilometriä Paatenesta luoteeseen. Taajamassa on 210 asukasta (vuonna 2012).
Ahvenlampi on perustettu metsätyöläisten asutukseksi vuonna 1953. Neuvostoaikana se kuului Paatenen kyläneuvostoon.
Taajama koostuu puutarhapalstojen ympäröimistä omakotitaloista. Sen palveluihin kuuluvat koulu, lääkintäasema ja kauppa.
Jouhivaara

Jouhivaara (; ) on taajama Karjalan tasavallan Karhumäen piirin Paatenen kunnassa Venäjällä. Se sijaitsee Seesjärven etelärannalla 28 kilometriä Paatenesta kaakkoon. Taajamassa on 90 asukasta (vuonna 2012).
Jouhivaaran kylä mainitaan ensimmäisen kerran vuonna 1707. Tuolloin siellä oli kaksi asuttua ja yksi autio talo. 1900-luvun alussa kylä kuului Paatenen volostin Maaselän kyläkuntaan. Vuonna 1905 siellä oli 35 taloa, 219 asukasta ja koulu. Neuvostoaikana Jouhivaara kuului Karjalan Maaselän kyläneuvostoon. Vuonna 1933 siellä oli 214 asukasta, jotka kaikki olivat karjalaisia.
Taajama koostuu puutarhapalstojen ympäröimistä maalaistaloista. Suojelukohteita ovat hautausmaan pieni tsasouna, kaksi vanhaa asuintaloa ja aitta. Jouhivaaralla on historiallisen astutuksen status.
Sonic Drift Racing

Sonic Drift Racing (myös nimellä Sonic Drift 2) on Segan kehittämä ja julkaisema ajopeli, joka on julkaistu vuonna Sega Game Gearille. Peli kuuluu "Sonic the Hedgehog" -pelisarjaan ja on seuraaja "Sonic Drift" -pelille.
Aiheesta muualla.
Pogosta (Paatene)

Pogosta (myös "Paatenen Pogosta", "Kirikköpuoli"; ; ) on kylä Karjalan tasavallan Karhumäen piirin Paatenen kunnassa Venäjällä. Se sijaitsee Seesjärven rannalla Paatenen eteläpuolella. Kylässä on neljä asukasta (vuonna 2012).
Paatenen kylä ja sen pogosta mainitaan ensimmäisen kerran 1500-luvun lopulla. Vuonna 1905 pogostalla oli 25 taloa, 162 asukasta ja koulu. Vuonna 1933 asukkaita oli 189, joista 167 oli karjalaisia, 15 venäläisiä ja 7 muiden kansallisuuksien edustajia.
Pogostalla kohoava puinen Neitsyt Marian syntymän kirkko on rakennettu mallipiirustusten mukaan vuonna 1900. Kylällä on historiallisen asutuksen status.
Selgi

Selgi eli Selki eli Sellinkylä (; ) on kylä Karjalan tasavallan Karhumäen piirin Paatenen kunnassa Venäjällä. Se sijaitsee Sellinjärven rannalla 24 kilometriä Paatenesta lounaaseen. Kylässä on 130 asukasta (vuonna 2012).
Novgorodin Lappiin kuulunut Sellin pogosta mainitaan ensimmäisen kerran 1500-luvun lopulla. Sen vanhimpia kyliä olivat Himola, Jänkäjärvi, Kuutamalahti, Lupasalmi, Porajärvi, Roikonniemi, Soutujärvi, Tšiassalmi (ven. "Tšijasalma") ja Uskali. Pogostan talomäärä pysyi lähes muuttumattomana, runsaana kahtenasatana, aina 1700-luvulle saakka. Sen keskuksen muodosti Sellin kyläryhmä, jonka osia olivat Pogosta (ven. "Seletski Pogost"), Pohjoispää ("Severnyi Konets"), Suvipää ("Južnyi Konets"), Ranta ("Bereg"), Präkkilä ("Prjakkila") sekä myöhemmin syntynyt Tuhkavaara.
1900-luvun alussa Sellin kyläryhmä muodosti Poventsan kihlakunnan Paatenen volostiin kuuluneen kyläkunnan. Vuonna 1905 siinä oli yhteensä 125 taloa, 846 asukasta ja kaksi koulua. Neuvostoaikana perustettiin aluksi Seesjärven piiriin kuulunut Sellin kyläneuvosto. Vuonna 1933 kyläneuvostossa oli 958 asukasta, joista 922 oli karjalaisia, 26 venäläisiä, 6 suomalaisia ja 4 muiden kansallisuuksien edustajia.
Kylällä on historiallisen astutuksen status. Sen nähtävyyksiin kuuluu joukko vanhoja asuin- ja talousrakennuksia sekä Venäjän sisällissodassa ja toisessa maailmansodassa kaatuneiden puna-armeijalaisten ja partisaanien hautapaikka. Sellinjärven rannoilta on löydetty kivikautisia asuinpaikkoja.
Laazari

Laazari (myös "Laasari"; ; ) on entinen kylä Karjalan tasavallan Karhumäen piirin Paatenen kunnassa Venäjällä. Se sijaitsee samannimisen järven rannalla noin 50 kilometriä Paatenesta luoteeseen.
Paatenen pogostaan kuulunut kylä mainitaan ensimmäisen kerran nimellä "Lulozero" vuoden 1588 tienoilla. Vuoden 1597 verokirjan mukaan siellä oli neljä taloa. Vuonna 1765 taloluku oli kasvanut kahteentoista. 1900-luvun alussa Laazari kuului Paatenen volostin Särkijärven kyläkuntaan. Vuonna 1905 siellä oli 20 taloa, 122 asukasta ja koulu. Neuvostoaikana perustettiin Seesjärven piiriin kuulunut Laazarin kyläneuvosto, johon kuuluivat myös Honkaniemen, Kuusiniemen, Lytän, Nesterinvaaran, Pölkkylän ja Tšiassalmen kylät sekä Voloman metsätyömaa. Vuonna 1933 kyläneuvostossa oli 599 asukasta, joista kymmenen oli venäläisiä ja loput karjalaisia. Toisen maailmansodan jälkeen Laazari liitettiin Särkijärven kyläneuvostoon.
Laazarilla on historiallisen asutuksen status. Sen 1500-luvulla pystytetty Pyhän Eliaan tsasouna on valtakunnallinen suojelukohde. Muita rakennusmuistomerkkejä ovat vanhat talousrakennukset..
Danny Harris

Daniel Lee ”Danny” Harris (s. 7. syyskuuta 1965 Torrance, Kalifornia) on yhdysvaltalainen 400 metrin aitajuoksija.
Harrisin isä kuoli Dannyn ollessa kolmevuotias ja äiti, kun Danny oli 14-vuotias. Hän kasvoi isovanhempiensa luona. Hän haaveili NFL-urasta, eikä vielä high school -aikanaan ollut juossut 400 metrin aitajuoksua. Hän tosin teki Yhdysvaltojen ikäkausiennätyksen 300 metrin aitajuoksussa 35,52.
Aloitettuaan opintonsa Iowan yliopistossa hän teki kolmannessa 400 metrin aitajuoksukilpailussaan nuorten maailmanennätyksen 49,55. Hän paransi nuorten maailmanennätystä kaikkiaan viidesti ja ajallaan 48,02 hän piti ennätystä hallussaan vuoteen 2021 saakka, jolloin sen alitti Sean Burrell. Vuoden 1984 aikana Harris hävisi vain kahdesti: Edwin Mosesille olympiakarsinnoissa ja Los Angelesin olympialaisissa, jossa hänen hopea-aikansa oli 48,13. Hän voitti NCAA:n mestaruuden 400 metrin aitajuoksussa 1984, 1985 ja 1986. Yhdysvaltojen-mestaruuden hän voitti 1986 sekä sai hopeaa 1985 ja 1987.
Harris katkaisi Edwin Mosesin lähes kymmenen vuotta ja 107 loppukilpailua kestäneen voittoputken kukistaessaan hänet Madridissa 4. kesäkuuta 1987 ajoin 47,56 – 47,69. Rooman MM-kilpailuissa 1987 hän hävisi Mosesille 0,02 sekuntia ja sai hopeaa ajalla 47,48.
Harris jäi olympiakarsinnoissa 1988 viidenneksi ajalla 47,76. Hän voitti GP-finaalin 1988, sijoittui toiseksi 1990 ja kolmanneksi 1986. Hän voitti Yhdysvaltojen-mestaruuden 1991 ja juoksi ennätyksensä 47,38 Lausannessa 10. heinäkuuta 1991. Tokion MM-kilpailuissa hän oli viides. 
Harris jäi kiinni kokaiinin käytöstä Yhdysvaltojen hallimestaruuskilpailuissa 1992 ja sai neljän vuoden kilpailukiellon, jonka Yhdysvaltojen yleisurheiluliitto vetoomuksen jälkeen lyhensi, ja hän aloitti kilpailemisen 1994. IAAF antoi hänelle kuitenkin kilpailuluvan vasta kaudelle 1995. Hän ei selviytynyt enää arvokilpailuihin, mutta kukisti 1995 kolme kertaa maailmanmestari Derrick Adkinsin, ja juoksi ajan 47,56.
Robert Ibáñez

Roberto Ibáñez Castro, yleensä vain Robert (s. 22. maaliskuuta 1993 Valencia, Espanja) on espanjalainen jalkapalloilija. Hän edusta Espanjan Primera Divisiónissa pelaavaa Osasunaa ja on pelipaikaltaan oikea laitalinkki.
Seurajoukkueura.
Ibáñez liittyi Valencia nuorisoakatemiaan vuonna 2000. Ensimmäisen ottelunsa seuran reservijoukkueessa hän pelasi kaudella 2010–2011 maan neljänneksi korkeimmalla sarjatasolla Tercera Divisiónissa.
Kesällä 2014 edustusjoukkueen uusi päävalmentaja Nuno Espírito Santo nosti Ibáñezin mukaan harjoituskaudella pelattuun Emirates Cupiin. Ensiesiintymisensä edustusjoukkueessa hän teki 29. elokuuta 2014 ottelussa Málagaa vastaan.
16. tammikuuta 2015 Ibáñez siirtyi loppukauden kestävällä lainasopimuksella Granadaan. Hän teki ensimmäisen maalinsa ammattilaisurallaan ja uudessa seurassaan 25. tammikuuta 2015 ottelussa Deportivo La Coruñaa vastaan.
Kai Holm (urheilujohtaja)

Kai Holm (s. 1. joulukuuta 1938 Tanska ) on entinen tanskalainen palloilulajien urheilija ja urheilujohtaja.
Kai Holm on koulutukseltaan insinööri Horsensin Ammattikorkeakoulusta vuonna 1961. Vuodesta 1963 alkaen hän johti perustamaansa rakennusalan yritystä vuoteen 1986. Hän aloitti vuonna 1974 rahoituspankkiirina, jota tehtävää hän hoiti vuoteen 1987. Sen jälkeen hän toimi vuodesta 1987 tanskalaisen veikkaus- ja lottoyhtiön varatoimitusjohtajana.
Holmin urheilu-ura alkoi 1950-luvulla, jolloin hänen päälajejaan olivat uinti ja vesipalloilu, jossa hän oli kansallista tasoa. 1960-luvulla hänestä tuli monipuolinen palloilija. Hän pelasi jalkapalloa, jääkiekkoa ja käsipalloa lajien tanskalaisissa pääsarjoissa.
Kai Holm aloitti urheilujärjestötoiminnan 1960-luvun lopulla Tanskan Uinti- ja hengenpelastusliitossa. Hänet valittiin liiton puheenjohtajaksi vuosiksi 1977-1983. Vuonna 1978 Holm valittiin Tanskan Urheiluliiton hallituksen jäseneksi. Hänet valittiin keskusjärjestön puheenjohtajaksi 1983, ja tätä tehtävää hän hoiti aina vuoteen 2007. Tanskan olympiakomitean puheenjohtajana hän toimi vuosina 1992-2007.
Kansainvälinen urheilujohtajaura alkoi vuonna 1992, jolloin hänet valittiin Kansainvälisten Maailmankisojen järjestön (IMGA) puheenjohtajaksi. Hänet valittiin edelleen vuonna 2002 Kansainväliseen olympiakomiteaan (KOK) silloisen tanskalaisedustajan Niels Holst-Sørensenin seuraajaksi tämän täytettyä 80 vuotta. KOK:ssa Holm toimi vuoden 2014 talvikisaehdokkaiden arviointiryhmässä vuosina 2006-2007. Täytettyään 70 vuotta Kai Holm joutui jäämään syrjään KOK:sta sen uusien ikärajoitussääntöjen perusteella.
Jeison Murillo

Jeison Fabián Murillo Cerón (s. 27. toukokuuta 1992 Cali, Kolumbia) on kolumbialainen jalkapalloilija. Hän edustaa Espanjan La Ligassa pelaavaa Celta Vigoa lainalla espanjalaisseura Valenciasta ja on pelipaikaltaan keskuspuolustaja.
Seurajoukkue.
Murillo palasi kesällä 2013 takaisin Granadaan lainapestiensä jälkeen. Ensiesiintymisensä Primera Divisiónissa hän teki 18. elokuuta 2013 ottelussa Osasunaa vastaan.
Helmikuussa 2015 Murillo solmi italialaisseura Internazionalen kanssa viisivuotisen sopimuksen ja hänestä maksettiin 8 miljoonan euron siirtokorvaus. Sopimus astui voimaan heinäkuusta 2015 lähtien.
Pentti Ylösjoki

Pentti Mikael Alpi Ylösjoki, vuoteen 1935 "Juslin" (23. syyskuuta 1912 Nurmijärvi – 21. lokakuuta 1996) oli suomalainen virkamies. Hän oli oppiarvoltaan lakitieteen lisensiaatti ja toimi keskusrikospoliisin päällikkönä 1966–1974.
Ylösjoki kirjoitti ylioppilaaksi 1933, suoritti alemman oikeustutkinnon 1936, ylemmän oikeustutkinnon 1941, valmistui lakitieteen kandidaatiksi 1944 ja lisensiaatiksi 1948. Hän sai varatuomarin arvon 1943. Hän oli Lapin (Tl) piirin nimismies 1944–1954, Helsingin kaupunginviskaali 1955–1962, sisäasiainministeriön vanhempi hallitussihteeri 1963–1965 ja sen jälkeen keskusrikospoliisin päällikkö ja poliisineuvos 1966–1974. Ylösjoki opetti kriminalistiikkaa Helsingin yliopistossa vuodesta 1971.
Mannanmäen näkötorni

Mannanmäen näkötorni sijaitsee Hämeenkyrön Kostulan kylässä Kyrösjärven ja Järvenkylänjärven välisellä harjanteella noin 150 metriä korkean Mannanmäen huipulla. Kyröskosken taajamasta on paikalle matkaa kolme kilometriä. Noin 15 metriä korkea torni on samalla vuoden 1918 sisällissodan aikana Mannanmäen taistelussa kaatuneiden valkoisten muistomerkki.
Tornin kaksikerroksisen alaosan toisessa kerroksessa toimii kahvila ja alakerrassa puolestaan on marmoritaulu, johon on merkitty 68 sisällissodan aikana Hämeenkyrössä kuolleen valkoisen nimet. Huipun näköalatasanteelle noustaan kierreportaita pitkin.
Historia.
Ajatus näkötornista esitettiin kymmenen vuotta sodan päättymisen jälkeen, mutta sen rakentaminen aloitettiin kuitenkin vasta yleisen ilmapiirin rauhoittumisen myötä vuonna 1937. Torni rahoitettiin lahjoitusvaroin, joita kertyi noin 100 000 markkaa. Varsinaisen tornin rakentamiseen käytettiin 81 000 markkaa ja loput kuluivat pihatöihin sekä kalusteisiin. 
Näkötorni vihittiin käyttöön Mannanmäen taistelun 20-vuotispäivänä 24. maaliskuuta 1938. Tilaisuudessa kerrotaan olleen paikalla 2 000 ihmistä. Näkötornin toisessa kerroksessa oli alun perin Lotta Svärd -järjestön ylläpitämä kahvila. Toisen maailmansodan aikana tornia käytettiin ilmavalvonta-asemana, jossa päivystäneiden lottien muistolaatta paljastettiin elokuussa 2014.
Vuosikymmenten aikana torni pääsi rapistumaan pahoin, kunnes se peruskorjattiin talkootyönä vuosina 2012–2013 ja avattiin jälleen yleisölle syyskuussa 2013.
Valde

Valde on suomalainen miehen etunimi. Se on muunnelma vanhasta Valdemar-nimestä, joka tuli Skandinaviaan lainana kelteiltä ja joka myöhemmin slaavilaistui Vladimiriksi. Valdea on käytetty myös jonkin verran osana yritysten nimiä. Vuoden 2016 kesäkuuhun mennessä Suomessa on rekisteröity 1808 Valdea. Nimeä on rekisteröity jonkin verran yleisemmin 1900-luvun alkupuoliskolla, kuin sen jälkeen. Suomalaisessa kalenterissa Valdella ei ole omaa nimipäivää, joskin kantanimen Valdemarin sekä saamenkielisessä kalenterissa olevan Válden päivä on 18. huhtikuuta. 
Valde on myös Suomessa esiintyvä harvinainen ja suojattu sukunimi. Sitä on esiintyy sukunimenä myös ulkomailla, kuten Norjassa, Espanjassa ja Yhdysvalloissa.
Leyla-Tepen kulttuuri

Leyla-Tepen kulttuuri oli kuparikautinen perinne, joka vallitsi Keski-Kaukasuksen etelärinteillä noin 4350 – 4000 eaa. Kulttuuri vallitsi pääosin Ağdamin alueella. Hautaukset tehtiin pääosin saviruukkuihin. Kulttuuriin kuului myös tapa tehdä kurgaaneja, suuria hautakumpuja, kuten Soyuqbulaqissa 4. vuosituhannen alussa eaa. Leyla-Tepen kulttuuri on yhdistynyt pohjoisen Mesopotamian kulttuuriin, varsinkin itäisen Anatolian kulttuuriin. Niinpä metallurgian oletetaan saapuneen tänne Mesopotamiasta, ehkä Urukista joskus 4500 eaa.
Löytöpaikkoja.
Leyla-Tepen lisäksi kulttuurin jäänteitä on löydetty muun muassa Soyuqbulaqista, Berikldeebista, Kavtiskhevista, Chinar-Tepestä, Shomulu-Tepestä, Abdal-Aziz-Tepestä, Boyuk Kesikistä, Poylusta ja Agstafasta.
Achílleio (kunnallisyksikkö)

Achílleio (; virallisesti Δημοτική Ενότητα Αχιλλείων, "Dimotikí Enótita Achilleíon") on yksi Keski-Korfun ja Diapontisten saarten kunnan kunnallisyksiköistä ja entinen itsenäinen Kreikan kunta. Se sijaitsee Korfun alueyksikössä Jooniansaarten alueella. Kunnallisyksikön väkiluku on 10 651 (vuonna 2011).
Achílleion kunnallisyksikkö käsittää alueen Korfun saaren keskiosista. Kunnallisyksikkö on saanut nimensä Achílleion palatsista eli "Achilleionista", joka sijaitsee sen alueella lähellä Gastoúrin kylää. Kunnallisyksikön suurin asutus on Viróksen kylä.
Achílleio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Korissían, Lefkímmin, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Keski-Korfun ja Diapontisten saarten kuntaa.
Kunnallisyksikön osat.
Achílleion kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Ágios Geórgios (Korfu)

Ágios Geórgios () on Kreikan kylä sekä samanniminen Pohjois-Korfun kunnan kunnallisyksikkö (Δημοτική Ενότητα Αγίου Γεωργίου, "Dimotikí Enótita Agíou Georgíou") ja entinen itsenäinen kunta. Se sijaitsee Korfun saarella Korfun alueyksikössä Jooniansaarten alueella. Koko kunnallisyksikön väkiluku on 3 431.
Varsinaisia Ágios Geórgios -nimisiä kyliä on oikeastaan kaksi: ne ovat Ágios Geórgios Armenádon, jonka väkiluku on 60, ja Ágios Geórgios Págon, jonka väkiluku on 68 (vuonna 2011). Kylät sijaitsevat vierekkäin Korfun luoteisrannikolla noin 35 kilometriä Korfun kaupungista luoteeseen. Ne on nimetty Pyhän Georgioksen mukaan ja ovat muodostuneet pienimuotoiseksi turistikohteeksi. Ágios Geórgioksen kunnallisyksikkö käsittää alueen saaren luoteisosassa.
Ágios Geórgios oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ereikoússan, Esperíeen, Faíakeen, Kassopaían, Korfun kaupungin, Korissían, Lefkímmin, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Pohjois-Korfun kuntaa.
Kunnallisyksikön osat.
Ágios Geórgioksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Eleiós-Prónnoi

Eleiós-Prónnoi (; virallisesti Δημοτική Ενότητα Ελειού-Πρόννων, "Dimotikí Enótita Eleioú-Prónnon") on yksi Argostólin kunnan kunnallisyksiköistä ja entinen itsenäinen Kreikan kunta. Se sijaitsee Kefalonián alueyksikössä Jooniansaarten alueella. Kunnallisyksikön väkiluku on 3 677 (vuonna 2011).
Eleiós-Prónnoi käsittää Kefalonián saaren kaakkoisosan. Kunnallisyksikön suurin asutus on Póroksen kylä, joka on yksi saaren pääsatamista. Eleiós-Prónnoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Argostólin, Érisoksen, Leivathón, Omalán, Palikín, Pýlaroksen ja Sámin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Argostólin kuntaa.
Kunnallisyksikön osat.
Eleiós-Prónnoin kunnallisyksikkö muodostuu seuraavista kyläyhdyskunnista ja asutuksista: